Motivele de reexaminare , structurate în 19 puncte și dezvoltate pe 27 de pagini , vizau atât aspecte ce țin de necesitatea reglementării ori de modul în care dispozițiile nou introduse se integrează în sistemul normativ , cât și respectarea normelor de tehnică legislativă de natură să asigure coerența actului normativ . " Camera Deputaților , în calitate de primă Cameră sesizată , a reexaminat legea dedusă controlului de constituționalitate în ziua de 18 iunie ( în această zi , legea în cauză fiind repartizată de către Biroul permanent Comisiei juridice , care a întocmit raportul ; în aceeași zi , legea a fost înscrisă pe ordinea de zi a Camerei Deputaților , care după ce a adoptat -o a transmis-o Senatului , spre dezbatere și adoptare ) .